આ તમામ માધ્યમો કે એપ્સમાં એક વાત કે જે કોમન કહી શકાય તેના વિષે આજે મારે વાત કરવી છે. એ કોમન વાત છે, ‘ફેક મેસેજીસ’એટલે કે ફર્જી મેસેજીસ જેનો હકીકત સાથે ભવોભવ સુધી કોઈ જ સંબંધ ન હોય પણ તેમ છતાં ફોરવર્ડ થયે જ જાય (જો કે સુવિચારોને પણ તમે આ કેટેગરીમાં મૂકી શકો). પોતાના માનીતા દેવી દેવતાના નામે પોસ્ટ 20 કે 50 જણને મોકલવાના સમ આપતા સંદેશાઓથી માંડીને ચાલુ સરકારની નીતિઓને ખોટી રીતે વખોડી કાઢતી પોસ્ટ, કોઈ સંસ્થામાં ભરતી અંગેની નકલી પોસ્ટ અને ઘણીવાર વ્યવસ્થિત મોર્ફ કરેલા ફોટોઝમાં જીવતેજીવત સેલીબ્રીટીઝને મારી નાખતા મેસેજીસ!